Na internetskoj stranici Muzejski portal možete pretraživati edukativne sadržaje koji se izvode u hrvatskim muzejima i tako na jednom mjestu lako doći do informacija koje biste mogli iskoristiti u izvođenju nastave, odnosno prilikom planiranja terenskih nastava, posjeta muzeju ili školskih ekskurzija.  
  
Muzejski portal je projekt Hrvatskog muzejskog društva, a nastao je upravo sa željom da nastavnicima (a zatim i svim ostalim posjetiteljima) omogući lako, brzo i efikasno dolaženje do informacija o tome što sve muzeji rade i organiziraju za posjetitelje. Glavni cilj nam je potaknuti intenzivniju i bolju suradnju između škola i muzeja, odnosno sustavnije predstavljati raznolike mogućnosti, programe i sadržaje s kojima muzeji nude kvalitetno partnerstvo u procesu obrazovanja. Osim toga, svrha je Muzejskog portala također i poticanje posjetitelja (prvenstveno djece i mladih) na samostalno pretraživanje i korištenje muzejskih programa, čime bi se oplemenilo planiranje njihovog slobodnog vremena.  
  
Vrijednost Muzejskog portala u ovim nastojanjima prepoznala je i Agencija za odgoj i obrazovanje te je izrazila podršku i preporuku za njegovo korištenje.  
  
Ovim Vas putem molimo za pomoć u informiranju kolegica i kolega u Vašem kolektivu kojima bi Muzejski portal mogao koristiti u planiranju aktivnosti tijekom ove školske godine.   
  
Bilo bi nam drago da s nama podijelite svoje mišljenje, dojmove, prijedloge ili kritike kako bismo mogli unaprijediti daljnju suradnju i kvalitetan rad hrvatskih muzeja.

Za sve detaljnije informacije možete nam se obratiti putem e-adrese muzejskiportal@hrmud.hr ili putem Facebook stranice: https://www.facebook.com/pages/Muzejski-portal/777547928950886  
  
Srdačan pozdrav,  
Uredništvo Muzejskog portala  
Jelena Hotko, Ana Filep, Petra Braun, Danko Dujmović